|  |
| --- |
|  |
| **ΠΡΕΣΒΕΙΑ THΣ ΕΛΛΑΔOΣ ΣΤΟ ΒΟΥΚΟΥΡΕΣΤΙ**ΓΡΑΦΕΙΟ ΟΙΚΟΝΟΜΙΚΩΝ & ΕΜΠΟΡΙΚΩΝ ΥΠΟΘΕΣΕΩΝ |

**ΑΔΙΑΒΑΘΜΗΤΟ**

**ΚΑΝΟΝΙΚΟ**

|  |
| --- |
|  12 Απριλίου 2022ΑΠ.Φ : 2800/809 |

|  |  |
| --- | --- |
| **ΠΡΟΣ:** | Β1 Δ/νση |
| **ΚΟΙΝ.:** | **Ως Πίνακας Αποδεκτών** |
| **Ε.Δ.:** | Γραφείο κας Πρέσβεως |
| **ΘΕΜΑ:****Σχετ.:** | **Διαβίβαση Μελέτης ‘’Εισαγωγή στην έννοια του metaverse και επικείμενες επιπτώσεις στον κόσμο των Επιχειρήσεων, σχετικές εξελίξεις στη ρουμανική αγορά’’****(Εισαγωγή στις έννοιες : Web3, DAO, Metaverse, AR/VR/MR/ER, Blockchain, FinTech, DeFi/P2P, Cryptocurrencies και NFT’s, Τομείς Δραστηριοποίησης Επιχειρήσεων κ΄ παραδείγματα Επιχειρήσεων που ήδη δραστηριοποιούνται στο Metaverse).**Έγγραφό μας υπ.αρθμ.ΑΠΦ 2700/648/30-3-2022 |

 Σε συνέχεια ανωτέρω σχετικού μας εγγράφου το οποίο και αφορούσε στην δραστηριοποίηση της ρ/startup Sanopass στο περιβάλλον του Metaverse και με δεδομένο ότι το Web3 μέσω και του περιβάλλοντος Metaverse, εκτιμάται ότι θα επιφέρει τεκτονικές αλλαγές αρχικά στο χώρο της επικοινωνίας και στη συνέχεια σε πλείστους όσους τομείς της οικονομίας, μεταξύ των οποίων και η δραστηριοποίηση των επιχειρήσεων, προχωρήσαμε στην εκπόνηση σχετικής Μελέτης από την οποία με βάση την σχετική αρθρογραφία και βιβλιογραφία, προκύπτουν μεταξύ άλλων, τα παρακάτω αναφερόμενα.

 Τα **Νησιά Barbados** θα ανοίξουν Ψηφιακή Πρεσβεία στο περιβάλλον Metaverse, η **Μητροπολιτική Κυβέρνηση της Σεούλ**/Seoul Metropolitan Government-SMG, ανακοίνωσε τον Νοέμβριο του 2021, ότι θα είναι η πρώτη μεγάλη πόλη που θα εισέλθει στο metaverse, η **Nike** συνεργαζόμενη με τη εταιρεία/πλατφόρμα **Roblox** χτίζει τον εικονικό κόσμο **Nikeland**, όπου οι χρήστες μπορούν να δοκιμάσουν νέα παπούτσια ή να τρέξουν έναν μαραθώνιο εντός του παιχνιδιού, η **HSBC** ξεκινά ένα χαρτοφυλάκιο επενδύοντας στον εικονικό κόσμο για πελάτες private banking στην Ασία, η **Everyrealm** αγόρασε ένα οικόπεδο στην πλατφόρμα Decentraland έναντι 913.000 $, οικόπεδο που στην συνέχεια μετονομάστηκε σε **Metajuku Shopping District**, στις 24-27 Μαρτίου τ.έ. διοργανώθηκε από την εταιρεία/πλατφόρμα **Decentraland** η πρώτη εβδομάδα μόδας με τίτλο **Metaverse Fashion Week**, ενώ παράλληλα :

σύμφωνα με έρευνα της **Citibank**, η συνολική αγορά για την οικονομία του metaverse θα μπορούσε να κυμανθεί **μεταξύ 8 τρισ.$ και 13 τρισ.$ έως το 2030**, με **έως και πέντε δισεκατομμύρια χρήστες,**

και επίσης σύμφωνα με έρευνα με την στήριξη της **L'Atelier BNP Paribas**, η συνολική αξία όλων των συναλλαγών NFT παγκοσμίως αυξήθηκε κατά 21.350% **σε περισσότερα από 17 δισ.$ το 2021**, από 82,5 εκ. δολάρια το 2020, ενώ παράλληλα η αξία των NFT’s που **διακινήθηκαν μέσω Metaverse,** υπολογίζεται **σε περίπου 514 εκ.$** ή ποσοστό 2,9%..’’.

Η εν θέματι Μελέτη των 38 σελίδων, αποτελεί συρραφή αποσπασμάτων από άρθρα στον παγκόσμιο ιστό -οι αναφορές σε άρθρα υπερβαίνουν τις 60- και έχουν ομαδοποιηθεί με τέτοιο τρόπο ώστε, **αφενός να παρουσιάζονται διαφορετικές προσεγγίσεις στο κάθε θέμα και αφετέρου να γίνονται κατανοητοί οι γενικοί όροι και η μεταξύ τους σύνδεση, σε ένα ευρύτερο κοινό που δεν έχει σχέση με την επιστήμη των υπολογιστών -όπως ο υπογράφων-,** στοχεύοντας να καταδείξει τις επικείμενες ευκαιρείες/δυνατότητες και επιπτώσεις δραστηριοποίησης (και) των (ελληνικών) επιχειρήσεων, στο Web3 και στο Metaverse, **ενώ είναι η πρώτη καταγεγραμμένη προσπάθεια απόδοσης των συνολικών όρων, σύνδεσης μεταξύ τους και με παράλληλη στόχευση στον κόσμο του επιχειρείν, στην ελληνική γλώσσα,** **σε αυτό το εύρος.**

|  |
| --- |
| Ο Δ/νων |
| Παντελής Γιαννούλης |
| Σύμβουλος ΟΕΥ Α΄ |

**Πίνακας Αποδεκτών**

**1. ΥΠ.ΕΞ.**

-Δ.Γ. κ.Πρωθυπουργού

-Δ.Γ. κ.Υπουργού

-Δ.Γ. κ.ΑΝΥΠΕΞ

-Δ.Γ. ΥΦΥΠΕΞ κ.Κ.Φραγκογιάννη

-Γραφείο κ.Γ.Γ.ΔΟΣ & Εξωστρέφειας

-Γραφείο κας Β’ Γεν.Δ/ντριας

-Β2,Β4 Δ/νσεις

**2. Υπουργείο Ανάπτυξης κ’ Επενδύσεων**

 -Γραφείο Υφυπουργού Έρευνας και Τεχνολογίας

 -Γραφείο Διπλ.Συμβούλου

**3. Υπουργείο Ψηφιακής Διακυβέρνησης,** Γραφείο κ.Υπουργού

**4. Τράπεζα της Ελλάδος,** Γραφείο κ.Διοικητή

**5. Enterprise Greece,** Γραφείο Δ/νοντος Συμβούλου

**6. Σύνδεσμοι-Φορείς /**Elevate Greece, ΕΕΤ, ΣΕΒ, ΣΕΒΕ, ΕΒΕΑ κ.α.